**FDV DOKUMENTASJON**

**HELTREKLEDNING AV BARTRE TIL UTVENDIG BRUK**

**1 PRODUKTBESKRIVELSE**

Heltrekledning av bartre produseres hovedsakelig av trevirke fra gran og furu.

Produktkrav, de vanligste profiler og dimensjoner er beskrevet i SN/TS 3186.

Kledningsbord leveres med saget framside.

Kledningsbord omhandlet av denne FDV èn er ikke ment å benyttes uten overflatebehandling, og kan leveres overflatebehandlet fra fabrikk.

Kledningsbord leveres også fingerskjøtt (precut). De fleste dimensjonene blir også produsert i Cu-impregnert furu i klasse AB etter NTR-dokument 1/98.

**Behandlet kledning**

**Grunnet:**

Produktet er ferdig grunnet på 3 eller 4 sider. Fordelen med ferdig grunnet kledning er at grunningen er påført under optimale forhold, slik at faren for råteangrep blir redusert. Man er også avhengig av værforhold og årstid for montering av grunnet kledning, men kledningen etter montering ferdigbehandles med dekkstrøk snarest mulig – senest første malingssesong.

**Malt:**

Produktet er malt på 3 eller 4 sider med ett eller to strøk med vannbasert maling. Fordelen med malt kledning er at den er påført under optimale forhold, slik at faren for råteangrep blir redusert og at det ikke blir «krympestriper» etter montering. Man er også uavhengig av værforhold og årstid for montering av kledningen. Malt kledning kan stå inntil 5 år før ny overflatebehandling. Kledning malt med ett strøk bør påføres et toppstrøk snarest mulig etter montering.

**Antatt levetid / brukstid**

Produktet er beregnet å vare minimum tretti år hvis anbefalt vedlikehold og aksepterte monteringsanvisninger følges.

**2 ANVISNINGER FOR DRIFT OG VEDLIKEHOLD**

**Rengjøring og rengjøringsmetoder**

Kledningen kan vaskes med typiske «husvask» produkter, eller hvis svært skitne flater «kraftvask». Etter påføring av vaskemiddel bør veggen vaskes med børste og senere spyles med hageslange eller høytrykksspyler. Begynn nedenfra og vask oppover. NB! Lavt trykk på høytrykksspyleren er viktig for ikke å skade trefibrene i kledningen.

**Ettersyn / kontroll**

Kledningen inspiseres jevnlig, helst årlig, for å vurdere tilstand og registrere eventuelle skader. Faren for råtedannelse er størst nederst på veggen. En syl kan stikkes inn i treverket på ulike steder for å sjekke om det er områder med råtten ved. Eventuelle råteangrep må utbedres omgående ved å skifte ut alt skadet tre. Ved begroing av sopp og alger må kledningen rengjøres som beskrevet over, eventuelt også overflatebehandles hvis det avdekkes eksponerte treoverflater etter rengjøring.

**Vedlikeholdsinstruks og -intervall**

Alt ubehandlet treverk som utsettes for ytre påvirkning av sol eller fukt bør overflatebehandles for maksimal levetid etter leverandørens spesifikasjoner. Ubehandlet kledning skal ferdigbehandles så snart som mulig. Kledningen vedlikeholdes ved å rengjøre iht. ovennevnte metode etterfulgt av en overmaling. Eventuelle skader i malingsfilm eller trevirke må utbedres omgående. All løs maling fjernes mekanisk. Bruk gjerne stålbørste ved særlig mye slitt treverk.

For å unngå råte i kledningen må en sørge for at kledningen ikke har mulighet til å oppnå en trefuktighet over 20% over lengre perioder. Dette oppnås ved å dekke kledningen med en beskyttende overflatebehandling og/eller å sørge for at alle bord luftes ut slik at de tørker ut raskt etter nedbørsperioder. Endeved bør alltid behandles ekstra godt i overflatebehandlede kledninger. Anbefalte minste avstand fra kledning til bakken er 30 cm. og minste avstand til vannbrett er 8 mm. Unngå vegetasjon som vokser inntil kledningen. Dette vil kunne skape et fuktig klima og gi høyere råterisiko.

**Fuktbestandighet**

Dette produktet er ømfintlig overfor fukt.

**3 MILJØPÅVIRKNING**

Produktet er ment for utvendig bruk og vil ikke påvirke innemiljø.

**4 HMS-REFERANSER**

Henviser til Arbeidstilsynets publikasjoner

**5 BEHANDLINGSMÅTE FOR AVFALL IHT. NS 9431**

Avfallstype: Overflatebehandlet trevirke.

Avfallshåndtering: Forbrenning og energiutnyttelse.

Opprinnelse: - Næring: Bygg og anlegg.

Kode for avfallsbehandling: 1142 / 0400 / 0600

**6 TEKNISK SERVICE**

Produsent / importør Albert Fjeld AS

Organisasjonnr. NO 911 666 197 MVA

Postadresse Industriveien 3

Postnr. / sted 1960 Løken

Telefon 63 85 39 40

E-post [post@albertfjeld.no](mailto:post@albertfjeld.no)

Internettadresse [www.albertfjeld.no](http://www.albertfjeld.no)